MK ขายหุ้นทั้งหมดใน “หาดใหญ่นครินทร์” รับกำไร 47.35 ลบ.
MK ขายหุ้นทั้งหมดใน "หาดใหญ่นครินทร์" จำนวน 6.03% มูลค่า 58.90 ลบ. รับกำไร 47.35 ลบ. 
1 ต.ค. 2558

บริษัท มั่นคงเคหะการ จำกัด (มหาชน) หรือ MK ระบุว่า ที่ประชุมคณะกรรมการมีมติให้จำหน่ายหุ้นที่ลงทุนในบริษัทที่เกี่ยวข้อง คือ บริษัท หาดใหญ่นครินทร์ จำกัด ประเภทธุรกิจ อสังหาริมทรัพย์ โดย MK เข้าไปถือหุ้นอัตรา 6.03% หรือคิดเป็น 11,548,420 บาท และขายไปในราคา 58,896,942 บาท ทำให้ได้รับผลกำไรจากการขายหุ้น 47,348,522 บาท วัตถุประสงค์ในการขายหุ้นเนื่องจากมีผู้ถือหุ้นมาเจรจาเพื่อต้องการซื้อหุ้นทั้งหมดที่ถืออยู่ประกอบกับผู้บริหารของบริษัทไม่มีเวลาเพียงพอที่จะกำกับดูแลกิจการ หากขายหุ้นทั้งหมดและนำเงินใช้เป็นเงินทุนหมุนเวียนในบริษัทน่าจะเหมาะสมกว่า